**Postia pappi Jaakobille** on Klaus Härön ohjaama suomalainen elokuva vuodelta 2009. Pääosissa ovat Kaarina Hazard ja Heikki Nousiainen.

Vuonna 2022 elokuva valittiin 2000-luvun koskettavimmaksi kotimaiseksi elokuvaksi *Helsingin Sanomien* lukijoiden äänestyksessä.

Tarina
------

**Varoitus:  Seuraava kirjoitus paljastaa yksityiskohtia juonesta.**
1970-luvun alun Suomeen sijoitettu elokuva kertoo sokeasta papista Jaakobista ja armahdetusta elinkautisvangista, Leilasta. Kun Leila pääsee vapaaksi, hänelle tarjotaan paikkaa Jaakobin henkilökohtaisena avustajana syrjäisestä pappilasta, jonne Leila vastentahtoisesti meneekin.

Leilan tehtävä on lukea "seurakunnan" lähettämiä kirjeitä, joista useimmat ovat esirukouspyyntöjä tai hengellisen avun etsintää. Jaakobille kirjeliikenne on elämäntehtävä, mutta Leilaa se ei juuri kiinnosta.

**Juonipaljastukset päättyvät tähän.**
### Rooleissa

|  |  |  |
| --- | --- | --- |
|  Kaarina Hazard  | … |  Leila
  |
|  Heikki Nousiainen  | … |  pappi Jaakob
  |
|  Jukka Keinonen  | … |  posteljooni
  |
|  Esko Roine  | … |  vankilan johtaja
  |

Tuotanto
--------

Elokuvan käsikirjoituksen laati Jaana Makkonen, aiemmin nuoriso- ja vapaa-ajanohjaajana työskennellyt elokuva-alan aikuisopiskelija. Elokuva on ensimmäinen ja vuoteen 2022 mennessä ainoa elokuva, jonka tekemisessä Jaana Makkonen on ollut mukana. Makkonen sai käsikirjoitukseensa aiheen tv-ohjelmasta, jossa kerrottiin vankilapappi Markku Yli-Mäyryn työstä. 

Käsikirjoitus oli Makkosen opinnäytetyö Turun ammattikorkeakouluun, jonka viestinnän koulutusohjelman elokuvan suuntautumisvaihtoehdosta hän valmistui vuonna 2007. Makkosen poistuessa oppilaitoksen portista opettaja juoksi hänet kiinni ja kehotti lähettämään käsikirjoituksen Klaus Härölle. Aikansa epäröityään Makkonen lähetti paketin. 

Käsikirjoituksen saapuessa marraskuussa 2007 Härö oli sairaana ja hänellä oli aikaa tutustua ilman saateviestiä tulleeseen käsikirjoitukseen, vaikka sellainen oli yleensä vastoin hänen tapojaan. Härö innostui tekstistä ja otti yhteyttä tuottaja Risto Salomaahan, joka piti käsikirjoitusta timanttina. Makkosen luvalla Härö jatkoi käsikirjoituksen työstämistä.

Alun perin tähtäimessä oli tv-tuotanto, mutta ensimmäisen version nähneet olivat yksimielisiä siitä, että valkokangas olisi elokuvalle oikea paikka. Tuottajat Salomaa ja Lasse Saarinen päättivät ottaa riskin lisäkuluista, ja tuotantoa laajennettiin.

### Kuvaukset

Elokuvan kuvasi Tuomo Hutri. Studiokuvaukset tehtiin Villilä Studioilla Nakkilassa. Tyhjänä keskiaikaisena kivikirkkona toimi Hattulan Pyhän Ristin kirkko ja ulkokuvissa Tyrvään Pyhän Olavin kirkko. Pappilaa esitti Kokemäen Kakkulaisissa sijaitseva Sukaran talo.

Vastaanotto
-----------

Elokuva valittiin Suomen Oscar-ehdokkaaksi 15 elokuvan joukosta. Perustelujen mukaan *Postia pappi Jaakobille* on visuaalisesti kaunis elokuva, jossa kuvaus, lavastus ja puvut muodostavat ehjän kokonaisuuden, jota äänityö ja musiikki tukevat. Myös pääosanesittäjien roolityötä kiitettiin. 

### Arvostelut

Ilta-Sanomien Tarmo Poussu piti elokuvaa Härön siihen mennessä ehjimpänä ja koskettavimpana työnä. Poussun "elokuvanovelliksi" luonnehtima työ ei hänen mukaansa sorru ylilyönteihin tai sentimentaalisuuteen. Tietyt yksityiskohdat sopivat paikoilleen hänestä turhan helposti ollakseen uskottavia, mutta Hazardin ja Nousiaisen roolityöt pitävät yllä oikeaa tunnelmaa.

* Kari Glödstaf, Filmgoer: 4/5 tähteä
* Juha Rosenqvist, Film-O-Holic.com: 5/5 tähteä
* Hannu Björbacka, DVD-Opas: 3/5 tähteä

### Palkinnot

Lyypekin pohjoismaisen elokuvan festivaaleilla (Nordische Filmtage Lübeck) 2009 *Postia pappi Jaakobille* voitti sekä kirkon erikoispalkinnon että festivaalin yleisöäänestyksen. Mannheim-Heidelbergin elokuvajuhlilla marraskuussa 2009 elokuva sai pääpalkinnon. Samassa kuussa elokuva voitti Kairon kansainvälisillä elokuvafestivaaleilla pääpalkinnon, Kultaisen Pyramidin. Pääpalkinnon lisäksi elokuva palkittiin Kairossa myös parhaasta käsikirjoituksesta. Tammikuussa 2010 elokuva sai Sokeain ystävien tiedotuspalkinnon, ja vuoden 2010 Jussi-gaalassa se sai Jussi-palkinnon parhaasta elokuvasta, parhaasta ohjauksesta, parhaasta miespääosasta ja parhaasta musiikista. Lisäksi elokuva oli ehdolla viiteen muuhun Jussi-palkintoon.

Dani Strömbäckin musiikki valittiin Pohjoismaiden parhaaksi elokuvamusiikiksi vuonna 2009. Palkinto annettiin Göteborgin filmifestivaaleilla Ruotsissa helmikuussa 2010. *Postia Pappi Jaakobille* on voittanut myös parhaan ulkomaisen elokuvan palkinnon Santa Barbaran kansainvälisillä elokuvafestivaaleilla Kaliforniassa Yhdysvalloissa.

Kuvailun pioneeri
-----------------

Elokuvan DVD-versio on ensimmäinen suomalainen näkövammaisille kuvailtu elokuva. Myös elokuvan televisioesitys TV 1:ssä 4.1.2010 oli mahdollista katsoa kuvailtuna.

Lähteet
-------

1. 1 2
2. 1 2 3 4  2000-luvun koskettavin leffa | Suomen koskettavimman elokuvan kirjoitti ihminen, joka ei ollut käsikirjoittanut aiemmin mitään – eikä hänestä ole kuultu alalla sen jälkeenkään *Helsingin Sanomat*.  25.7.2022. Viitattu 25.7.2022.
3. 1 2 3 4 5  Leena Pallari: Ohjaaja Härö sai outoa postia *Helsingin Sanomat*.  31.1.2009. Viitattu 25.7.2022.
4. 1 2   (Arkistoitu – Internet Archive)
5. ↑  www.turku.fi » Taideakatemia *web.archive.org*.  27.9.2011.  Arkistoitu 27.9.2011. Viitattu 25.7.2022.
6. 1 2  2000-luvun koskettavin leffa | Suomen koskettavimman elokuvan kirjoitti ihminen, joka ei ollut käsikirjoittanut aiemmin mitään – eikä hänestä ole kuultu alalla sen jälkeenkään *Helsingin Sanomat*.  25.7.2022. Viitattu 25.7.2022.
7. ↑  Tämä Kokemäellä, Nakkilassa ja Sastamalassa kuvattu filmi on äänestetty 2000-luvun koskettavimmaksi kotimaiseksi elokuvaksi (vain tilaajille)  25.7.2022. Satakunnan Kansa. Viitattu 26.7.2022.
8. ↑   Postia pappi Jaakobille lähtee Oscar-kisaan *Yle Uutiset*.  16.9.2009. Yleisradio Oy. Viitattu 6.11.2009.
9. ↑  Tarmo Poussu: Sokea paimen ja eksynyt lammas.  *Ilta-Sanomat*, 2009, nro 3.4. s. 35.
10. ↑  Kari Glödstaf: Postia pappi Jaakobille *Filmgoer.fi*. Viitattu 25.7.2022. Finnish
11. ↑  Juha Rosenqvist: Postia pappi Jaakobille • Arvostelu *Film-O-Holic.com*.  3.4.2009. Viitattu 25.7.2022.
12. ↑  Postia pappi Jaakobille (KINO) - Arvostelu *www.dvdopas.fi*. Viitattu 25.7.2022.
13. ↑
14. ↑  Yleisradio, uutiset 16.11.2009
15. ↑  Prizes 2009 Kairon kansainväliset elokuvafestivaalit.  Arkistoitu 13.1.2010. Viitattu 12.1.2010. (englanniksi)
16. ↑
17. ↑  Jussi-palkitut *Filmiaura*. Viitattu 6.3.2024.
18. ↑
19. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Parhaan elokuvan Jussi-palkinnon saaneet elokuvat |
| --- |
|  |
| 1987–1999 | 
* *Varjoja paratiisissa* (1987)
* *Tuhlaajapoika* (1993)
* *Onnen maa* (1994)
* *Pidä huivista kiinni, Tatjana* (1995)
* *Kivenpyörittäjän kylä* (1996)
* *Kauas pilvet karkaavat* (1997)
* *Sairaan kaunis maailma* (1998)
* *Kuningasjätkä* (1999)

 |
|  |
| 2000–2019 | 
* *Rukajärven tie* (2000)
* *Seitsemän laulua tundralta* (2001)
* *Joki* (2002)
* *Mies vailla menneisyyttä* (2003)
* *Nousukausi* (2004)
* *Koirankynnen leikkaaja* (2005)
* *Paha maa* (2006)
* *Laitakaupungin valot* (2007)
* *Musta jää* (2008)
* *Niko – Lentäjän poika* (2009)
* *Postia pappi Jaakobille* (2010)
* *Napapiirin sankarit* (2011)
* *Le Havre* (2012)
* *Kohta 18* (2013)
* *Betoniyö* (2014)
* *He ovat paenneet* (2015)
* *Miekkailija* (2016)
* *Hymyilevä mies* (2017)
* *Ikitie* (2018)
* *Tyhjiö* (2019)

 |
|  |
| 2020–2039 | 
* *Aurora* (2020)
* *Tove* (2021)
* *Hytti nro 6* (2022)
* *Tytöt tytöt tytöt* (2023)

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Klaus Härö |
| --- |
|  |
| Pitkät elokuvat (ohjaus) | 
* *Näkymätön Elina* (2003)
* *Äideistä parhain* (2005)
* *Uusi ihminen* (2007)
* *Postia pappi Jaakobille* (2009)
* *Miekkailija* (2015)
* *Tuntematon mestari* (2019)
* *Elämää kuoleman jälkeen* (2020)
* *Rakkaani merikapteeni* (2022)

 |
|  |
| TV-elokuvat ja -sarjat (ohjaus) | 
* *Achterbahn* (2001)
* *Päärooli* (2005)
* *Kaksi kotia* (2009)

 |
|  |
| Dokumenttielokuvat (ohjaus) | 
* *Syntymättömien runoilijoiden seura* (1998)
* *Kolme toivetta* (2001)
* *Statisti* (2003)

 |
|  |
| Lyhytelokuvat (ohjaus) | 
* *Johannes 10-11 v.* (1993)
* *Tuulen tavoittelua* (1994)
* *Maraton* (1997)
* *Yölento* (1999)
* *Samassa veneessä* (2000)
* *Pullopoika* (2019)

 |

 |